cyanic-selkie/wikianc huggingface dataset:
ওন্দা সমষ্টি উন্নয়ন ব্লক
স্বাস্থ্য পরিষেবা
২০১৪ সালের হিসেব অনুযায়ী, ওন্দা সমষ্টি উন্নয়ন ব্লকে একটি গ্রামীণ হাসপাতাল ও ৫টি প্রাথমিক স্বাস্থ্যকেন্দ্র রয়েছে। এগুলির মোট শয্যাসংখ্যা ৬৬ এবং চিকিৎসকের সংখ্যা ১২। ব্লকে ৩৫য় পরিবারকল্যাণ উপকেন্দ্র ও একটি পরিবারকল্যাণ কেন্দ্রও রয়েছে। ব্লকের হাসপাতাল, স্বাস্থ্যকেন্দ্র ও উপকেন্দ্রগুলিতে ৩,৮০৭ জন অন্তর্বিভাগীয় ও ২৫২,২৩৯ জন বহির্বিভাগীয় রোগীর চিকিৎসার ব্যবস্থা রয়েছে।
৩০ শয্যাবিশিষ্ট ওন্দা গ্রামীণ হাসপাতালটি মেদিনীপুর ডাকঘর এলাকায় অবস্থিত। এটি ব্লকের একটি প্রধান সরকারি চিকিৎসালয়। ব্লকের প্রাথমিক স্বাস্থ্যকেন্দ্রগুলি রতনপুর (১০টি শয্যাবিশিষ্ট), নাকাইজুড়ি (ঘোড়োশোল, ১০টি শয্যাবিশিষ্ট), রামসাগর (১০টি শয্যাবিশিষ্ট), সানতোড় (গড়কোটালপুর, ১০টি শয্যাবিশিষ্ট) ও নিকুঞ্জপুরে (১০টি শয্যাবিশিষ্ট) অবস্থিত। কেন্দ্রীয় সরকারের অনুন্নত অঞ্চল গ্রামীণ তহবিল পরিকল্পনায় গোগরায় একটি সুপার স্পেশালিটি হাসপাতালও স্থাপিত হয়েছে।
অপরাহ্ন
অপরাহ্ন হল সৌর দুপুরের পরের সময়। স্থানভেদে দুপুরের সংজ্ঞা ভিন্নরকম। ইউরোপ ও আমেরিকা মহাদেশে সাধারণত দিনের বেলা ১২:০০ টা থেকে সন্ধ্যার পূর্ব পর্যন্ত সময়কে দুপুর বলা হয়। সূর্য মধ্য আকাশ থেকে পশ্চিমে যাওয়া শুরু করা থেকে সন্ধ্যে বেলা পশ্চিম আকাশে অস্ত যাওয়া পর্যন্ত সময়কে এসব অঞ্চলে দুপুর বলে বিবেচনা করা হয়। অন্যদিকে বেলা ১২:০০ টা থেকে বিকাল পর্যন্ত সময়কে এশিয়ার কিছু অঞ্চলে ও ভারতীয় উপমহাদেশে দুপুর হিসেবে বিবেচনা করা হয়। মানুষের কর্মজীবনে দিনের পরবর্তী প্রায় অর্ধেক সময়ই দুপুর বেলার অন্তর্গত। দুপুর বেলার সময় মানুষের স্বাস্থ্য, নিরাপত্তা, অর্থনৈতিক উৎপাদনশীলতা ইত্যাদি বিষয়ের সাথে জড়িত। দুপুরের প্রথম ভাগে অধিকাংশ মানুষ দুপুরের খাবার গ্রহণ করে থাকে এবং দুপুরের সময় থেকে মানুষের কর্মক্ষমতা হ্রাস পেতে শুরু করে। এছাড়া এসময় অধিক গাড়ি দুর্ঘটনাও ঘটে। পৃথিবীর দুপুর বেলার পরিমাণ সময় থেকে অন্যান্য গ্রহের দুপুরের পরিমাণ থেকে ভিন্ন।
পরিভাষা
ইউরোপ (বিশেষ করে পশ্চিম ইউরোপ) ও আমেরিকা মহাদেশে দুপুর হল দুপুরের মধ্যভাগ থেকে সন্ধ্যার পূর্ব পর্যন্ত সময়। দুপুরের মধ্যভাগ বলতে বেলা ১২:০০ টা বোঝানো হয়। কিন্তু দুপুর কখন শেষ হবে তা নির্ভর করে সন্ধ্যা যখন শুরু হয় তার উপর। যেহেতু স্থানভেদে সন্ধ্যা হওয়ার সময়ে তারতম্য থাকে তাই, দুপুর বেলার সময়ের পরিমাণও স্থানভেদে ভিন্ন। ভারতীয় উপমহাদেশে দিনের বেলা ১২:০০ টা থেকে বিকালের পূর্ব পর্যন্ত সময়কে দুপুর বলে। বিকাল বলতে দুপুরের শেষভাগ এবং সন্ধ্যার মাঝের অংশকে বুঝায়। দ্বাদশ থেকে চৌদ্দশ শতক পর্যন্ত সময়ে দুপুরের মধ্যভাগ বলতে বেলা ৩:০০ বোঝানো হত। এর কারণ সম্ভবত ছিল উপাসনা বা দুপুরের খাওয়ার সময়। সুতরাং সেসময় দুপুরের সময় এখনকার চেয়ে অনেক সীমিত ছিল। মার্কিন যুক্তরাষ্ট্রের দক্ষিণ অঞ্চলে সন্ধ্যা বলতে দুপুরের মধ্যভাগ থেকে রাত পর্যন্ত সময় বোঝানো হয়। আইরিশ ভাষায় দুপুরের শেষভাগ ত্থেকে মধ্যরাতের পূর্ব পর্যন্ত সময়কে সংজ্ঞায়িত করার জন্য চারটি শব্দ ব্যবহৃত হয়। রূপক অর্থে দুপুর বলতে দিনের শেষভাগের সময়কে বোঝানো হয়।
হরমোন ও শরীরের তাপমাত্রা
যেসব প্রাণী দিনের বেলা জেগে থাকে তাদের করটিসল হরমোনের রক্তের চাপ স্বাভাবিক থাকে। সকালের দিকে এই চাপ হ্রাস পেতে থাকে। এই করটিসল হরমোন রক্তে শর্করার পরিমাণ বাড়ানোড় ক্ষেত্রে ভূমিকা রাখে, এছাড়া এটি অতিরিক্ত মানসিক চাপের সময় নিঃসৃত হয়। তবে করটিসলের মাত্রা পরিবেশগত পরিবর্তনের উপরেও নির্ভর করে। মানসিক ও রক্তের চাপ স্থিতিশীল থাকায় গবেষকরা দুপুর বেলা সাধারণত হরমোনের মাত্রা ও মানসিক চাপ পরীক্ষা করে থাকেন। উদ্ভিদের সালোকসংশ্লেষণ প্রক্রিয়া দুপুর বেলা সবচেয়ে বেশি তীব্র থাকে। কারণ এসময় সূর্যের আলোড় উপস্থিতি বেশি থাকে। ফসল ও বিভিন্ন উদ্ভিদের দুপুর বেলা সালোকসংশ্লেষণ হার বেশি থাকায় অধিক পরিমাণে কার্বন-ডাই-অক্সাইড নিঃশেষিত হয়।
মানুষের শরীরের তাপমাত্রা সাধারণত দুপুর বেলা সর্বোচ্চ থাকে। কিন্তু খেলোয়াড় বা শারীরিক পরিশ্রমীদের দুপুরের খাবারের পর তাপমাত্রার এই অধিক হ্রাস পরিলক্ষিত হয় না। খামার বা গবাদি পশুর থাকার ঘর পূর্ব-পশ্চিম বরাবর নির্মাণ করা হলে উত্তর ও দক্ষিণ আকাশে সূর্যের উপস্থিতি, বিশেষ করে দুপুর বেলা মধ্য আকাশে যূর্যের অধিক রৌদ্র পশুর শরীরের তাপমাত্রা বাড়িয়ে দিতে পারে না। পশুর শরীরের তাপমাত্রা বৃদ্ধি পেলে তাদের উৎপাদনশীলতা হ্রাস পায়।
মানসিক সতর্কতা
দুপুরের প্রথম ভাগ মানুষের কর্মক্ষমতা ও উৎপাদনশীলতায় প্রভাব রাখে। এসময় গাড়ি দুর্ঘটনা দিনের অন্যান্য সময়ের চেয়ে বেশি ঘটে থাকে, বিশেষ করে গাড়ি চালকরা দুপুরের খাবার শেষ করার পরে যখন গাড়ি চালায়। ১৯৮৭ থেকে ১৯৯১ সাল পর্যন্ত পরিচালিত সুইডেনে একটি জরিপে দেখা যায় বিকেল ৫ টায় সবচেয়ে বেশি (১৬০০টি) গাড়ি দুর্ঘটনা ঘটেছে, যা দিনের অন্যান্য সময়ের চেয়ে বেশি। বিকেল ৪টা এবং ৬টায় ১০০০টি করে দুর্ঘটনা ঘটেছে। এর একটি সম্ভাব্য কারণ দুপুরে রাস্তায় অধিক যানবাহনের চাপ। কিন্তু সকাল বেলাতেও রাস্তায় যানবাহনের আধিক্য থাকলেও সেসময় এত বেশি দুর্ঘটনা ঘটে না। ফিনল্যান্ডে দুপুর বেলা কৃষিকাজে বেশি দুর্ঘটনা ঘটে, বিশেষ করে স্পেটেম্বর মাসের সোমবারের দুপুরগুলোতে।
এক অধ্যাপক পর্যবেক্ষণ করেছেন যে তার শিক্ষার্থীরা দুপুরের সময় পরীক্ষাতে খারাপ ফলাফল করেছে, তবে সন্ধ্যেবেলা আরও বেশি খারাপ করেছে। তবে এই পর্যবেক্ষণ পরিসংখ্যানগত দিক থেকে তাৎপর্যপূর্ণ নয়। মানুষের কর্মক্ষমতা দুপুরে হ্রাস পায়। বিদ্যুৎ উৎপাদন কেন্দ্রের উৎপাদন ক্ষমতাও দুপুরে কমে যায়, কিন্তু সকাল বেলা এতোটা কমে না। সবচেয়ে বেশি হ্রাস পায় শনিবার দুপুরে এবং সবচেয়ে কম হ্রাস পায় সোমবার দুপুরে। ১৯৫০ সালের একটি গবেষণায় দেখা যায়, দুইজন নারী কারখানা-শ্রমিকের কর্মক্ষমতা দুপুর বেলা ১৩ শতাংশ হ্রাস পেয়েছিল এবং কর্মঘণ্টার শেষ সময়ে এই হ্রাসের পরিমাণ সর্বোচ্চ হয়। তবে এসবের কারণ হিসেবে ব্যক্তিগতভাবে বিরতি নেয়া এবং কারখানায় অনুৎপাদনশীল কাজে সময় দেয়াকেও দায়ী করা হয়েছে। আরেকটি গবেষণায় দেখা যায় যে, অনেক বেশি সময় ধরে যেসব মানুষ দিনের বেলা কাজ করে, দুপুর বেলা তাদের কর্মক্ষমতা হ্রাসের পরিমাণ অন্যান্য স্বাভাবিক কর্মীদের চেয়ে বেশি হয়ে থাকে।
তবে সব মানুষের কর্ম-অভ্যাস সমান নয়। ইতালি এবং স্পেনে অনুষ্ঠিত একটি গবেষণার অংশ হিসেবে শিক্ষার্থীদেরকে একটি প্রশ্নপত্র পূরণ করতে হয়, যার ফলাফলের ভিত্তিতে দিনের বিভিন্ন সময়ে তাদের উৎপাদনশীলতা পর্যবেক্ষণ করা হয়। প্রশ্নপত্র পূরণের সময় সতর্কতা দিনের সময়ের সাথে নির্ভরশীল ছিল বলে পরিলক্ষিত হয়। তবে তাদের প্রায় সবার সতর্কতা বেলা ২টা থেকে রাত ৮টা পর্যন্ত সর্বোচ্চ ছিল।
পঙ্কজ ত্রিপাঠী
পঙ্কজ ত্রিপাঠি একজন ভারতীয় অভিনেতা, যিনি প্রধানত হিন্দি ছবিতে কাজ করেন। ২০০৪ সালে রান এবং ওমকারের ছোটখাটো চরিত্রের অভিনয়ের মাধ্যমে তিনি চলচ্চিত্রে আত্মপ্রকাশ করেছিলেন এরপরে তিনি ৪০ টিরও বেশি চলচ্চিত্র এবং ৬০ টি টেলিভিশন শোতে কাজ করেছেন। ২০১২ সালে গ্যাংস অফ ওয়াসিপুর চলচ্চিত্র সিরিজে তার নেতীবাচক ভূমিকার জন্য তার সাফল্য এসেছিল। এর পর থেকে তিনি একাধিক চলচ্চিত্রের সমালোচনামূলক মূল্যায়ন পেয়েছেন, যার মধ্যে ফুক্রে (২০১৩), মাসআন (২০১৫), নীল বাত্তে সনাত্তা (২০১৬), বেরিলি কি বারফি (২০১৭), নিউটন (২০১৭), ফুক্রে রিটার্নস (২০১৭) এবং স্ত্রি (২০১৮)। নিউটন-এ অভিনয়ের জন্য তিনি একটি জাতীয় চলচ্চিত্র পুরস্কার সহ বেশ কয়েকটি পুরস্কার অর্জন করেছিলেন।
প্রাথমিক জীবন
ত্রিপাঠি এর জন্ম ভারতের বেলসান্দ তার বাবা কৃষক ও পুরোহিত হিসাবে কাজ করেন। স্কুলে একাদশ শ্রেণিতে পড়া অবধি ত্রিপাঠি কৃষক হিসাবেও কাজ করেছিলেন। উৎসবের সময় তিনি তার গ্রামে একটি মেয়ে ভূমিকায় অভিনয় করে, যা গ্রামবাসী প্রশংসা করে এবং তাকে অভিনয় ক্যারিয়ার গড়তে করার উৎসাহ দেয়। তিনি হাই স্কুল শেষে পাটনায় পাড়ি জমান যেখানে তিনি হাজিপুরের হোটেল ম্যানেজমেন্ট ইনস্টিটিউটে পড়াশোনা করেন। ছাত্রাবস্থায় তিনি থিয়েটার করেছিলেন এবং কলেজের রাজনীতিতে অখিল ভারতীয় ছাত্র পরিষদ সদস্য হিসাবে সক্রিয় ছিলেন। অভিনয়ে ব্যর্থতার ভয়ে তিনি পাটনার একটি ফাইভ স্টার হোটেলেও কাজ করেছিলেন। পাটনায় প্রায় সাত বছর অবস্থানের পরে, তিনি ন্যাশনাল স্কুল অফ ড্রামাতে ভর্তির জন্য দিল্লিতে চলে আসেন, সেখান থেকে তিনি ২০০৪ সালে স্নাতক হন।
কর্মজীবন
ন্যাশনাল স্কুল অফ ড্রামা থেকে গ্র্যাজুয়েশন করার পরে, ত্রিপাঠি ২০০৪ সালে মুম্বাই চলে এসেছিলেন এবং পরবর্তীতে রান চলচ্চিত্রটিতে একটি চরিত্রে অভিনয় করেছিলেন। ২০১২ সালে, গ্যাংস অফ ওয়াসেপুরে তার ভূমিকার জন্য তিনি ব্যাপক প্রশংসিত হয়েছিলেন। এই চলচ্চিত্রের জন্য তার অডিশনটি প্রায় আট ঘণ্টা ধরে চলেছিল। ২০০৮ সালে তিনি বাহুবলী টিভি সিরিজ অভিনয় করেন। তার প্রথম কেরিয়ারে তিনি বেশিরভাগ নেতিবাচক ভূমিকায় অভিনয় করেছিলেন এবং গুন্ডা চরিত্রের সমার্থক চরিত্রে অভিনয় করেছিলেন।  পরে তিনি বিভিন্ন ভূমিকা পালন করেছিলেন এবং এর জন্য সমালোচনামূলক মূল্যায়নও পেয়েছিলেন। প্রধান অভিনেতা হিসাবে তার প্রথম চলচ্চিত্র ছিল ২০১৭ সালের গুড়গাঁও । ২০১৭ সালে নিউটন চলচ্চিত্রের জন্য তিনি সেরা বিদেশী চলচ্চিত্র বিভাগে একাডেমি পুরস্কারের জন্য ভারতের সরকারি নমিনেশন পেয়েছিলেন।
পঙ্কজ ত্রিপাঠি তামিল সিনেমায় আত্মপ্রকাশ করেছিলেন ২০১৮ সালে মুক্তি পাওয়া কালা চলচ্চিত্রের মাধ্যমে। এছাড়াও তিনি অ্যামাজন প্রাইমে মুক্তি পাওয়া ২০১৮ সালের মিরজাপুর-এ অভিনয় করেন।
ব্যক্তিগত জীবন
১৫ জানুয়ারি ২০০৪ এ ত্রিপাঠি মৃদুলাকে বিবাহ করেছিলেন এবং তাদের একটি কন্যা সন্তান রয়েছে।
ভারতীয় জাতীয় কংগ্রেসের সভাপতিদের তালিকা
১৮৮৫ সালে জাতীয় কংগ্রেস প্রতিষ্ঠার পর উমেশচন্দ্র বন্দ্যোপাধ্যায় প্রথম সভাপতি নির্বাচিত হন। ১৮৮৫ থেকে ১৯৩৩ সাল পর্যন্ত জাতীয় কংগ্রেসের সভাপতির মেয়াদকাল ছিল এক বছর। ১৯৩৩ সালের পর থেকে সভাপতির মেয়াদকালের কোন নির্দিষ্ট সময়সীমা রাখা হয়নি । ইন্দিরা গান্ধী দলের মধ্যে একই সঙ্গে সভাপতি ও প্রধানমন্ত্রী দুই পদেই আসীন থাকার রীতির প্রতিষ্ঠানিক রুপ দেন। তার পরবর্তী উত্তরসূরি রাজীব গান্ধী ও পি. ভি. নরসিংহ রাও একই রীতি চালু রাখেন । এই রীতি চালু হবার পর ২০০৪ সালে ভারতীয় জাতীয় কংগ্রেস শাসন ক্ষমতায় ফিরলে মনমোহন সিং প্রথম এমন প্রধানমন্ত্রী হন যিনি কংগ্রেসের সভাপতি ছিলেন না ।
এখনো অবধি মোট ৬১ জন জাতীয় কংগ্রেসের সভাপতির পদ সামলেছেন। তাদের মধ্যে সোনিয়া গান্ধী ১৯৯৮ থেকে ২০১৭ পর্যন্ত এবং ২০১৯ থেকে বর্তমান সময় অবধি মোট ২০ কুড়ি বছর এই পদে রয়েছেন। তিনিই সর্বাধিক দিন পর্যন্ত দায়িত্বপালনকারী জাতীয় কংগ্রেস সভাপতি।
মোহাম্মদপুর সরকারি কলেজ, ঢাকা
তথ্যসূত্র
মোহাম্মদপুর সরকারি কলেজ আসন
কার্থেজের আব্বা
কার্থেজের আব্বা ছিলেন একজন ইহুদি আমোরা (পণ্ডিত), যিনি খ্রিস্টীয় তৃতীয় শতাব্দীর শেষের দিকে বিকাশ লাভ করেছিলেন। তার জন্মস্থান ছিল কার্থেজ এবং তার উপাধি স্পেনের কার্টেজেনা বা আর্মেনিয়ার একটি শহরকে উল্লেখ করা ভুল। জেরুসালেমের তালমুডে এবং হাগাডিক ঐতিহ্যে প্রায়শই তার উল্লেখ রয়েছে।
কাতারের পৌর নির্বাচন, ২০০৭
১ এপ্রিল ২০০৭-এ কাতারে তৃতীয়বারের মতো পৌরসভা নির্বাচন অনুষ্ঠিত হয়। সেন্ট্রাল মিউনিসিপ্যাল কাউন্সিলের ২৯টি আসনে প্রতিদ্বন্দ্বিতা করেছেন তিনজন নারী ও ১২২ জন পুরুষ। ১৭৪,০০০ কাতারিদের মধ্যে প্রায় ২৮,০০০ নাগরিক ভোট দিতে সক্ষম হয়, এবং সামগ্রিক ভোটার উপস্থিতি ছিল ৫১.১ শতাংশ।
তিনজন মহিলা প্রার্থীর মধ্যে একজন, শেখা ইউসুফ হাসান আল জুফাইরি, সর্বমোট ১২৫ জন প্রার্থীর মধ্যে সর্বোচ্চ সংখ্যক ভোট পেয়ে নির্বাচিত হন। তার বিমানবন্দর নির্বাচনী এলাকায় ভোটার উপস্থিতি ছিল দেশের সর্বনিম্ন ২৮ শতাংশ, যেখানে আল শামালিয়া এবং শামালে ভোটার উপস্থিতি ছিল ৮০ শতাংশের বেশি।
থানাওয়াদে
থানাওয়াদে (Tathavade) ভারতের মহারাষ্ট্র রাজ্যের পুনে জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে থানাওয়াদে শহরের জনসংখ্যা হল ৭৯৭৫ জন। এর মধ্যে পুরুষ ৫৪% এবং নারী ৪৬%।
এই শহরের জনসংখ্যার ১৭% হল ৬ বছর বা তার কম বয়সী।
ডেলিয়াস সানাচা
পেল জেজেবেল(বৈজ্ঞানিক নাম: Delias berinda(Moore)) এক প্রজাতির মাঝারি আকারের প্রজাপতি। এরা ‘পিয়েরিডি’ পরিবার এবং 'পিয়েরিনি' উপগোত্রের সদস্য। ভারতএর বন্যপ্রাণ সংরক্ষণ আইন অনুসারে এই প্রজাতি তফ্‌সিল ১ এর তালিকার অন্তর্ভুক্ত।
আকার
পেল জেজেবেল এর প্রসারিত অবস্থায় ডানার আকার ৭০-৯৪ মিলিমিটার দৈর্ঘের হয়।
উপপ্রজাতি
ভারতে প্রাপ্ত পেল জেজেবেল এর উপপ্রজাতি হল-
বিস্তার
এই প্রজাতি ভারত এর জন্মু কাশ্মীর থেকে অরুণাচল প্রদেশ পর্যন্ত, নেপাল, ভুটান এবং মায়ানমার এর বিভিন্ন অঞ্চলে দেখা যায়।
আফ্রিদি
থাম্ব|চার্লস শেপার্ডের তোলা ছবিতে জামরুদ দুর্গে আফ্রিদিরা। জামরুদ দুর্গ বর্তমান পাকিস্তানের খাইবার গিরিপথ এর পূর্ব প্রবেশ পথে অবস্থিত। আফ্রিদিরা (উর্দু:آفریدی‎) হলো বর্তমান পাকিস্তানের এক পাশতুন নৃগোষ্ঠী,যাদের কিছু অংশ আফগানিস্তানেও বসবাস করে। সরকার শাসিত নৃৃৃতাত্ত্বিক জনগোষ্ঠীর মধ্যে আফ্রিদিরাই সবচেয়ে প্রভাবশালী, যারা পেশাওয়ার এর পশ্চিমে স্পিন গড়ের পূর্বাঞ্চলে, খাইবার জেলা, পেশাওয়ার জেলা এবং কোহাট জেলার ১০০ বর্গ মাইল (৩০০০ বর্গ কিলোমিটার) এলাকাজুড়ে বাস করে। তাদের এলাকার অন্তর্ভুক্ত খাইবার গিরিপথ এবং তিরাহের মইদান। ভারতের উত্তরপ্রদেশ, বিহার ও জম্মু ও কাশ্মীরেও আফ্রিদি অধিবাসী দেখা যায়।
আফ্রিদিরা ঐতিহাসিকভাবে পরিচিত বিদেশি যোদ্ধাদের হাত থেকে নিজেদের অবস্থান রক্ষা করার জন্য, বিশেষত মুঘল আমলে মুঘল সাম্রাজ্যের সৈন‍্য্যদের থেকে নিজেদের রক্ষা করার জন্য। তাদের পরবর্তী বর্বর যুুুুদ্ধ হয়েছিল ব্রিটিশ সাম্রাজ্যের বিরুদ্ধে ইঙ্গ-আফগান যুদ্ধে।
পাকিস্তানের স্বাধীনতার পর, আফ্রিদি নৃগোষ্ঠীরা ভারত-পাকিস্তান যুদ্ধ ১৯৪৭-এর সময় জম্মু ও কাশ্মীরে আক্রমণ করতে সাহায্য করে। আজ, আফ্রিদিরা পরিবহনব্যবস্থা নিয়ন্ত্রণ, অস্ত্র ও যুদ্ধ উপকরণ ব‍্যবসার মাধ্যমে এফএটিএ-ও খাইবার পাখতুনখোয়া এলাকায় নিজেদের সামাজিক প্রভাবশালীতা ব‍্যবহার করে।
আফ্রিদিরা হলো পাশতুন,কার্লানী নৃতাত্ত্বিক জনগোষ্ঠীর অংশ,যারা ব্রিটিশদের বিরুদ্ধে আফগানিস্তানে ৩টি ইঙ্গ-আফগান যুদ্ধে অংশগ্রহণ করেছিল। তবে বিভিন্ন আফ্রিদি গোত্র একত্রিত হয়ে এবং কিছু গোত্র খাইবার রাইফেলের (ব্রিটিশ-ভারতের সৈন‍্যবাহিনী) অংশ হিসেবে ব্রিটিশদের পক্ষে গিয়েছিল।
আফ্রিদিরা আফ্রিদি পাশতু ভাষায় কথা বলে।
ব‍্যুৎপত্তি ও উৎস
আফ্রিদি,যাদের সাধারণভাবে Abaörteans ( (/ˌæbə.ɔːrˈtiːənz/; লাতিন:Abaortae) বলা হয়, তাদের মূল বাসভূমি খাইবার এজেন্সির তিরাহ-য়।
পাশতুন লোকাচার অনুসারে, তাদের পূর্বপুরুষ কোয়াইশ আব্দুর রশিদ এর কনিষ্ঠ পুত্র কারলানের থেকে আফ্রিদি নৃগোষ্ঠীর মূল উৎস এসেছে। একারণেই, আফ্রিদি নৃগোষ্ঠীরা কার্লান নৃগোষ্ঠীর একটি অংশ।
প্রাচীন পাশতুনের উপজাতি
হিরোডোটাস পাখতাসের একটি নৃগোষ্ঠীকে Aparytai (Ἀπαρύται) হিসেবে উল্লেখ করেন। ভাষাবিদ‍্যা ও ভৌগোলিক বিশ্লেষণের ভিত্তিতে পণ্ডিত গ্রিয়েরসন, স্টেইন, ওলাফ ক‍্যারো এই নৃগোষ্ঠীকেে আধুনিক আফ্রিদি হিসেবে তুলনা করেন।
গোত্র
আফ্রিদি নৃগোষ্ঠীকে আটটি উপজাতিতে ভাগ করা হয়। যথা:
সকল আফ্রিদি গোত্রের নিজস্ব এলাকা আছে তিরাহ উপত‍্যকায়। মালিক দীন খেল বসবাস করে তিরাহ এর কেন্দ্রে। আকা খেলরা বাস করে জামরুদের দক্ষিণ পার্বত্য অঞ্চলে। এই এলাকাগুলো খাইবার এজেন্সিতে অবস্থিত। আদম খেলরা বাস করে পেশাওয়ার ও কোহাট এর পাহাড়ে। বুর্কিরা অবস্থান করে কানিগোরাম উপত্যকা, ওয়াজিরিস্তান ও পেশাওয়ারে। তাদের বসবাস হলো কোহাট গিরিপথে যেখানে আফ্রিদিদের গুরুত্বপূর্ণ বন্দুক কারখানা অবস্থিত।
ধর্ম
আধুনিক আফ্রিদিদের ধর্ম হলো ইসলাম। তারা সুলতান মাহমুদ গজনভি এবং হারুন রশীদের মতানুসারে ইসলাম ধর্মে ধর্মান্তরিত হয়।
মুঘলদের বিরুদ্ধে যুদ্ধ
আফ্রিদি এবং তাদের নৃগোষ্ঠী খলিল প্রথম উল্লিখিত হয়েছে মুঘল সম্রাট বাবর এর বাবরনামা য়। আফ্রিদি নৃগোষ্ঠীর নিয়ন্ত্রিত এলাকা ছিল খাইবার গিরিপথ যা ভারতীয় উপমহাদেশ এর প্রবেশদ্বার ছিল। আফ্রিদিদের প্রতিকূলতার। তাই, এই এলাকায় রাজনৈতিক গুরুত্ব ছিল অনেক।
সম্পূর্ণ মুঘল আমলজুড়ে, সম্রাট আকবর ও জাহাঙ্গীর উভয়ই আফ্রিদিদের বিরুদ্ধে শাস্তিমূলক ব্যবস্থা নিলেও খুব অল্প সফল হয়েছিলেন।
আফ্রিদিরা একদা সম্রাট আওরঙ্গজেব এর দুুটি বড় সৈন্যবাহিনী ধ্বংস করেছিল, প্রথমবার ১৬৭২ সালে পেশাওয়ার ও কাবুল এর আচমকা আক্রমণে, দ্বিতীয়বার ১৬৭৩ সালের শীতে পার্বত্য গিরিপথে। সম্রাট নিজেই সেনাবাহিনীর নেতৃত্বে ছিলেন। পরবর্তীতে, আরও একটি সৈন্যবাহিনী বাজাউরে 'বাজেভাবে ব্যর্থ' হয়।
কোনোভাবে, পাঁচজন মুঘল এই যুদ্ধ থেকে বেঁচে ফিরে আসে। থাম্ব|250x250পিক্সেল|জন বুর্কের তোলা ১৮৭৮ সালে আফ্রিদি যোদ্ধাদের ছবি থাম্ব|250x250পিক্সেল|১৮৯৫ সালে খাইবার রাইফেল এর আফ্রিদি কর্মকর্তা
ব্রিটিশদের বিরুদ্ধে যুদ্ধ
পেশাওয়ার ও কোহাট জেলা আত্মসাতের পর আদম খেলদের সাথে ব্রিটিশদের সম্পর্কের সূচনা হয়। এরই সূত্র ধরে ব্রিটিশরা এলাকাটি রক্ষার জন্য তাদের অর্থ প্রদান করা শুরু করে। যাহোক, ১৮৫০ সালে, আফ্রিদিরাই আবার তাদের বিরুদ্ধে রাস্তা নির্মাণে লিপ্ত কিছু ব্রিটিশদের উপর হামলা চালায় ও ১২ জনকে নিহত এবং ৬ জনকে আহত করে। এরপর ব্রিটিশরা ৩২০০ জন সৈন্য নিয়োগ করে ও তাদের শাস্তি প্রদান করে।
১৮৫৪ সালে,আকা খেল আফ্রিদিরা কোহাট গিরিপথে নিজেদের প্রবেশের দাবিতে প্রতিরোধ করে ও ব্রিটিশ ক্যাম্পে আক্রমণ করে। পরবর্তীতে, ১৫০০ ব্রিটিশ সৈন্য তাদের উপর অত্যাচার ও জরিমানা চালায়।
১৮৭৭ সালে, ব্রিটিশ সরকার কোহাটে জোয়াকি নৃতাত্ত্বিক জনগোষ্ঠীর মানুষের প্রবেশাধিকার কমালে, তারা টেলিগ্রাফের তার কাটা ও ব্রিটিশদের উপর আক্রমণ এর মাধ্যমে এর প্রতিবাদ করে। তাই ব্রিটিশরা জোয়াকি আন্দোলনে ১৫০০ সেনা লিপ্ত করে জোয়াকি আফ্রিদিদের উপর নির্মম অত্যাচার ও নির্যাতন চালায়। কিন্তু, জোয়াকি এরপরও আন্দোলন চালালেও, ব্রিটিশরা ৩ ভাগে ৭৪০০ জন সৈন্যকে নিয়ে ১৮৭৭-৭৮ সালে তাদের প্রধান গ্রামগুলোকে জ্বালিয়ে-পুড়িয়ে দেয়। পরবর্তীতে, তারা আত্মসমর্পণ করতে বাধ্য হয় ও ব্রিটিশরা এলাকাটিকে মুক্ত করে।
দ্বিতীয় ইঙ্গ-আফগান যুদ্ধ এর সময়, ১৮৭৮ সালে, জাকা খেলরা, ব্রিটিশদের বিরুদ্ধে প্রতিবাদ করেছিল এবং আফ্রিদিরা খাইবার গিরিপথ এলাকায় ব্রিটিশদের বিরুদ্ধে প্রতিরোধ গড়়ে তোলে। ২৫০০ সেনার এক সৈন্যবাহিনী দেশটিতে প্রবেশ করে। কিন্তু, আফ্রিদিদের প্রতিরোধের জন্য ব্রিটিশদের ৩৭৫০ সেনার সৈন্যবাহিনী আফগান যুদ্ধে লিপ্ত করে। বেশ কয়েকটি যুদ্ধে হারার পর, নৃগোষ্ঠীরা আত্মসমর্পণ করে।
১৯০৮ এর ফেব্রুয়ারিতে পুনরায়,জাক্কা খেলরা বাজার উপত্যকায় ব্রিটিশ বিরোধী আন্দোলন চালালেও, দ্রুত তারা ব‍্যর্থ হয়।
রন্ধনশাস্ত্র
মাংস, আফ্রিদিদের খাদ্যাভ্যাসের গুরুত্বপূর্ণ অংশ,যা তারা প্রায়ই কাবাব, ভেড়ার কারি, চিকেন কারি অথবা ছাগলের কারি হিসেবে খায়। পেশাওয়ার নামাক মান্দি বাজারের হোটেলে আফ্রিদিদের ঐতিহ্যবাহী খাবার পাওয়া যায়। নিরামিষ খাবারের মধ্যে, ঐতিহ্যবাহী ভারতীয় রন্ধনশৈলী র উপকরণ, ভিন্ডি (ঢেঁড়শ), রাজমা, মসুর ডাল ,শাক (পালং শাক) উল্লেখযোগ্য।
উল্লেখযোগ্য আফ্রিদি ব্যক্তিত্ব
ডান|থাম্ব|[[শহীদ আফ্রিদি, ২০১০ সালে ইংল্যান্ডের কাউন্টি ক্রিকেট গ্রাউন্ডে ]]
বিশাপুর
এই শহরের সবচেয়ে গুরুত্বপূর্ণ বিষয় হল পারস্য ও রোমান শিল্প-স্থাপত্যের অনবদ্য সমন্বয় যা বিশাপুর নির্মাণের আগে দেখা যায়নি। বিশাপুর নির্মিত হওয়ার আগে, পারস্য/ইরানের প্রায় সব প্রধান শহরই ফিরুজাবাদ বা দারবের পুরানো শহরের মতো বৃত্তাকার আকৃতির ছিল। বিশাপুর হল প্রথম পারস্য শহর যেখানে উল্লম্ব এবং অনুভূমিক রাস্তা রয়েছে। এছাড়াও এই শহরে, বিশেষ করে অভ্যন্তরীণ নকশায়, রোমান শিল্প থেকে অভিযোজিত টাইলের কাজ দেখা যায়।
ইতিহাস
বিশাপুর নামটি বে-সাপুর থেকে এসেছে, যার অর্থ প্রভু শাপুর।
একটি শিলালিপি অনুসারে, শহরটি ২৬৬ খ্রিস্টাব্দে প্রথম শাপুর ((r. ২৪০ – ২৭০)) দ্বারা প্রতিষ্ঠিত হয়েছিল। শাপুর ছিলেন দ্বিতীয় সাসানিয় রাজা এবং তিনি তিনবার রোমানদের পরাজিত করেছিলেন, তৃতীয় গর্ডিয়ানকে হত্যা করেছিলেন, ভ্যালেরিয়ানকে বন্দী করেছিলেন এবং আরবের ফিলিপকে আত্মসমর্পণ করতে বাধ্য করেছিলেন। শাপুরের আদি প্রদেশ ফর্স, তিনি একটি নতুন রাজধানী তৈরি করেছিলেন যা তার উচ্চাকাঙ্ক্ষার পরিমাপ করবে: বিশাপুর, শাপুরের শহর। শহরের বাইরে, বিশাপুর নদীর ঘাটের পাশগুলোকে শাপুর বিশাল ঐতিহাসিক রিলিফ দিয়ে সাজিয়েছিলেন রোমের উপর তার তিনবার জয়ের স্মৃতিচারণের উদ্দেশ্যে। এই রিলিফগুলির মধ্যে একটি ছিল রোমের ট্রাজান স্তম্ভের বর্ণনামূলক দৃশ্যের ইচ্ছাকৃত অনুকরণ, যেখানে অর্ধবৃত্তাকার আকারে, সৈন্য ও ঘোড়ার ফাইল সহ রেজিস্টারের সারি রয়েছে।
বিশাপুরে রাজা তার উত্তরসূরিদের দ্বারা অনুলিপির সুভিধার্থে রাজার অভিষেক বিষয়ে সাসানিয়দের চিত্রেরও উদ্বোধন করেছিলেন, যেখানে রাজা এবং দেবতা মুখোমুখি ঘোড়ার পিঠে অবস্থান করছেন, এবং দেবতা - সাধারণত আহুরা মাজদা - সার্বভৌমত্বের মুকুট ধরে আছেন।
শহরটি সম্পূর্ণ নতুন বসতি ছিল না: যেখানে প্রত্নতাত্ত্বিকরা পার্থিয়ান এবং এলামাইট যুগের ধ্বংসাবশেষ খুঁজে পেয়েছেন।
পারস্যে আরব বিজয় এবং ৭ম শতাব্দীর দ্বিতীয় চতুর্থাংশে ইসলামের উত্থান পর্যন্ত শহরটির গুরুত্বপূর্ণ ভূমিকা ছিল। দশম শতাব্দীতেও এখানে লোকের বসবাস ছিল।
শহরের একটি আয়তক্ষেত্রাকার পরিকল্পনা রয়েছে যার একটি গ্রিড প্যাটার্ন রোমান শহরের নকশার মতো নিয়মিত আন্তঃশহুরে রাস্তার সাথে যুক্ত। ইরানের স্থাপত্যে এই নকশার আর পুনরাবৃত্তি দেখা যায় নি।
খনন এবং গবেষণা
১৯৩০-এর দশকে রুশ-ফরাসি প্রত্নতাত্ত্বিক রোমান ঘিরশম্যান স্থানটি পরিষ্কার করেছিলেন। ব্রিটিশ প্রত্নতাত্ত্বিক জর্জিনা হারম্যান বিশাপুরের সাসানিয় শিলা রিলিফ সম্পর্কে একটি বই লিখেছেন, যা ১৯৮০ সালে প্রকাশিত হয়েছিল।
সক্রেটিস
সক্রেটিস (প্রাচীন গ্রিক ভাষায় Σωκράτης সক্রাত্যাস্‌) (৪৭০ খ্রিস্টপূর্বাব্দ - ৩৯৯ খ্রিস্টপূর্বাব্দ) প্রাচীন গ্রিক দার্শনিক। এই মহান দার্শনিকের সম্পর্কে তথ্য লিখিতভাবে পাওয়া যায় কেবলমাত্র তাঁর শিষ্য প্লেটোর ডায়ালগ এবং সৈনিক জেনোফনের রচনা থেকে। তৎকালীন শাসকদের কোপানলে পড়ে তাঁকে হেমলক বিষ পানে মৃত্যুদণ্ড দেওয়া হয়। তাকে পশ্চিমি দর্শনের ভিত্তি স্থাপনকারী হিসেবে চিহ্নিত করা হয়। তিনি এমন এক দার্শনিক চিন্তাধারার জন্ম দিয়েছেন যা দীর্ঘ ২০০০ বছর ধরে পাশ্চাত্য সংস্কৃতি, দর্শন ও সভ্যতাকে প্রভাবিত করেছে। সক্রেটিস ছিলেন এক মহান সাধারণ শিক্ষক, যিনি কেবল শিষ্য গ্রহণের মাধ্যমে শিক্ষা প্রদানে বিশ্বাসী ছিলেন না। তার কোনো নির্দিষ্ট শিক্ষায়তন ছিলনা। যেখানেই যাকে পেতেন তাকেই মৌলিক প্রশ্নগুলোর উত্তর বোঝানোর চেষ্টা করতেন। তিনি মানব চেতনায় আমাদের ইচ্ছাকে নিন্দা করেছেন, কিন্তু সৌন্দর্য দ্বারা নিজেও আনন্দিত হয়েছেন।
জীবন ও কর্ম
সক্রেটিসের জীবনের বিস্তৃত সূত্র হিসেবে বর্তমানকালে তিনটি উৎসের উল্লেখ করা যেতে পারে: প্লেটোর ডায়ালগসমূহ, এরিস্টোফেনিসের নাটকসমূহ এবং জেনোফেনোর ডায়ালগসমূহ। সক্রেটিস নিজে কিছু লিখেছেন বলে কোনো প্রমাণ পাওয়া যায়নি। এরিস্টোফেনিসের নাটক দ্য ক্লাউডে সক্রেটিসকে দেখানো হয়েছে একজন ভাঁড় হিসেবে যে তার ছাত্রদের শিক্ষা দেয় কীভাবে ঋণের দায় থেকে বুদ্ধি খাটিয়ে মুক্তি পাওয়া যায়। এরিস্টোফেনিসের অধিকাংশ রচনাই যেহেতু ব্যঙ্গাত্মক ছিল সেহেতু এই রচনায় সক্রেটিসকে যেভাবে ফুটিয়ে তোলা হয়েছে তা সম্পূর্ণরূপে গ্রহণযোগ্য নয়।
প্লেটোর বর্ণনামতে সক্রেটিসের বাবার নাম সফ্রোনিস্কাস এবং মায়ের নাম ফিনারিটি যিনি একজন ধাত্রী ছিলেন। তার স্ত্রীর নাম জানথিপি যার বয়স ছিল সক্রেটিসের থেকে অনেক কম। সংসার জীবনে তাঁদের তিন পুত্রসন্তানের জন্ম হয় যাঁদের নাম ছিল লামপ্রোক্লিস, সফ্রোনিস্কাস এবং মেনেজেনাস। সক্রেটিস তাঁর শাস্তি কার্যকর হওয়ার পূর্বে পালিয়ে যাওয়ার অনুরোধ ফিরিয়ে দেন। এর পর নিজ পুত্রদের ত্যাগ করার জন্য সক্রেটিসের বন্ধু ক্রিটো তার সমালোচনা করেছিলেন। সক্রেটিসের জন্ম ৪৭০ খ্রিস্টপূর্বাব্দে গ্রিসের এথেন্স নগরীতে এলোপাকি গোত্রে জন্মগ্রহণ করেছিলেন।
left|thumb|275px|ইন্দ্রিয়গত আমোদের কবল থেকে আলসিবিয়াডিসকে ছাড়িয়ে নিয়ে যাচ্ছেন সক্রেটিস। [[১৭৯১ খ্রিস্টাব্দে জ্যাঁ-ব্যাপ্টিস্ট রেনোঁ কর্তৃক অঙ্কিত চিত্র।]] তিনি ঠিক কীভাবে জীবিকা নির্বাহ করতেন তা পরিষ্কার নয়। ফিলাসের টিমোন এবং পরবর্তী আরো কিছু উৎস অনুসারে প্রথম জীবনে তিনি তাঁর বাবার পেশা অবলম্বন করেছিলেন। তাঁর বাবা ছিলেন একজন ভাস্কর। সে হিসেবে তাঁর প্রথম জীবন কেটেছে ভাস্করের কাজ করে। প্রাচীনকালে অনেকেই মনে করত গ্রিসের অ্যাক্রোপলিসে দ্বিতীয় শতাব্দী পর্যন্ত বিরাজমান ঈশ্বরের করুণা চিহ্নিতকারী মূর্তিগুলো সক্রেটিসের হাতে তৈরি। অবশ্য বর্তমান কালের বুদ্ধিজীবীরা এর সুনির্দিষ্ট প্রমাণ খুঁজে পাননি। অপরদিকে সক্রেটিস কোনো পেশা অবলম্বন করেননি এমন প্রমাণও রয়েছে। জেনোফোন রচিত সিম্পোজিয়ামে সক্রেটিসকে বলতে শোনা যায়, তিনি কখনো কোনো পেশা অবলম্বন করবেন না, কারণ তিনি ঠিক তা-ই করবেন যেটা সবচেয়ে গুরুত্বপূর্ণ বলে মনে করেন আর তা হচ্ছে দর্শন সম্বন্ধে আলোচনা। এরিস্টোফেনিসের বর্ণনায় দেখা যায় সক্রেটিস শিক্ষার বিনিময়ে অর্থ নিতেন এবং গ্রিসের চেরিফোনে একটি সোফিস্ট বিদ্যালয়ও পরিচালনা করতেন। তার দ্য ক্লাউডস্‌ রচনায় এই ভাষ্য পাওয়া গিয়েছে। আবার প্লেটোর অ্যাপোলজি এবং জেনোফোনের সিম্পোজিয়ামে দেখা যায় সক্রেটিস কখনোই শিক্ষার বিনিময়ে অর্থ নেননি। বরঞ্চ তিনি তার দারিদ্র্যের দিকে নির্দেশ করেই প্রমাণ দিতেন যে, তিনি কোনো পেশাদার শিক্ষক নন। তাকে বলতে শোনা যায়: নিজেকে অন্যের মধ্যে বিলিয়ে দেওয়াই আমার অভ্যাস; আর এজন্যই এমনিতে না-পেলে পয়সাকড়ি দিয়েও আমি দার্শনিক আলোচনার সাথী সংগ্রহ করতাম।
সক্রেটিস দেখতে মোটেও সুদর্শন ছিলেননা। টাকবিশিষ্ট মাথা, চ্যাপ্টা অবনত নাক, ছোটো ছোটো চোখ, স্ফীত উদর এবং অস্বাভাবিক গতিভঙ্গির সমন্বয়ে গঠিত ছিল তার সামগ্রিক চেহারা। দেহের শ্রী তেমন না-থাকলেও তার রসবোধ ছিল প্রখর। রঙ্গ করে প্রায়শই বলতেন: "নাসারন্ধ্রটি বড়ো হওয়ায় ঘ্রাণ নেওয়ার বিশেষ সুবিধা হয়েছে; নাকটি বেশি চ্যাপ্টা হওয়াতে দৃষ্টি কোথাও বাধা পায়না।" কথাবার্তা ও আচার-আচরণে তিনি ছিলেন মধুর ব্যক্তি। তাই যে-ই তার সঙ্গে কথা বলত সে-ই তার কথাবার্তা ও চরিত্রসৌন্দর্যে মুগ্ধ হয়ে যেতো। অধিকাংশের বর্ণনামতেই তিনি কোনো শিক্ষা প্রতিষ্ঠানে শিক্ষা প্রদান করতেননা। রাস্তা-ঘাট, হাট-বাজারই ছিল তার শিক্ষায়তন। দর্শন অনুশীলন করতে গিয়ে সংসার ও জীবিকা সম্পর্কে খুবই উদাসীন হয়ে পড়েছিলেন তিনি। এ কারণে শেষ জীবনে তাঁর পুরো পরিবারকেই দারিদ্র্য ও অনাহারের মধ্যে জীবন যাপন করতে হয়। বেশির ভাগ সময়েই তিনি তাঁর শিষ্যদের বাড়িতে পানাহার করতেন। স্ত্রী জানথিপির কাছে তিনি ছিলেন অবজ্ঞার পাত্র। জানথিপি প্রায়ই বলতেন, তার নিষ্কর্মা স্বামী পরিবারের জন্য সৌভাগ্য না-এনে দুঃখ কষ্টই এনেছেন বেশি। তবে বাইরে বাইরে যতই তিক্ততা থাকুক অন্তরের অন্তস্থলে স্বামীর জন্য ভালোবাসা ছিল জানথিপির। সক্রেটিসের মৃত্যুতে তিনি যেভাবে শোক প্রকাশ করছেন তা থেকেই এই ভালোবাসার প্রমাণ পাওয়া যায়।
উৎস এবং সক্রেটিক সমস্যা
সক্রেটিস তার শিক্ষা নথিভুক্ত করেননি। আমরা তাঁর সম্পর্কে যা জানি তা অন্যদের বিবরণ থেকে আসে: প্রধানত দার্শনিক প্লেটো এবং ঐতিহাসিক জেনোফোন, যারা উভয়েই তাঁর ছাত্র ছিলেন; এথেনীয় কমিক নাট্যকার অ্যারিস্টোফেনেস (সক্রেটিসের সমসাময়িক); এবং প্লেটোর ছাত্র অ্যারিস্টটল, যিনি সক্রেটিসের মৃত্যুর পরে জন্মগ্রহণ করেছিলেন। এই প্রাচীন বিবরণগুলি থেকে প্রায়শই পরস্পরবিরোধী গল্পগুলি শুধুমাত্র পণ্ডিতদের সক্রেটিসের সত্যিকারের চিন্তাগুলিকে নির্ভরযোগ্যভাবে পুনর্গঠনের ক্ষমতাকে জটিল করে তোলে, যা সক্রেটিক সমস্যা হিসাবে পরিচিত। প্লেটো, জেনোফোন এবং অন্যান্য লেখকদের কাজ যারা সক্রেটিসের চরিত্রটিকে একটি অনুসন্ধানী হাতিয়ার হিসেবে ব্যবহার করেন, সক্রেটিস এবং তার কথোপকথনের মধ্যে একটি কথোপকথনের আকারে রচিত এবং সক্রেটিসের জীবন ও চিন্তার তথ্যের মূল উৎস প্রদান করে। সক্রেটিক সংলাপ (লোগোস সোক্র্যাটিকোস) এই নবগঠিত সাহিত্য ধারাকে বর্ণনা করার জন্য অ্যারিস্টটল দ্বারা উদ্ভাবিত একটি শব্দ। যদিও তাদের রচনার সঠিক তারিখ অজানা, কিছু সম্ভবত সক্রেটিসের মৃত্যুর পরে লেখা হয়েছিল। অ্যারিস্টটল যেমন প্রথম উল্লেখ করেছিলেন, সংলাপগুলি সক্রেটিসকে কতটা প্রামাণিকভাবে চিত্রিত করেছে তা কিছু বিতর্কের বিষয়।
প্লেটো এবং জেনোফোন
একজন সৎ মানুষ, জেনোফোন প্রশিক্ষিত দার্শনিক ছিলেন না। তিনি সক্রেটিসের যুক্তিকে ধারণা বা ব্যাখ্যা করতে পারেননি। যুদ্ধক্ষেত্রে তার বুদ্ধিমত্তা, দেশপ্রেম এবং সাহসের জন্য তিনি সক্রেটিসের প্রশংসা করেছিলেন। তিনি চারটি রচনায় সক্রেটিস নিয়ে আলোচনা করেছেন: মেমোরাবিলিয়া, দ্য ইকোনমিকাস, সিম্পোজিয়াম এবং সক্রেটিসের ক্ষমা। তিনি তার অ্যানাবাসিস-এ সক্রেটিসকে সমন্বিত একটি গল্প উল্লেখ করেছেন। অইকোনমিকাস ব্যবহারিক কৃষি বিষয়ক আলোচনার বর্ণনা দেয়। প্লেটোর এপোলজির মতো, জেনোফোনের এপোলজিয়া সক্রেটিসের বিচারের বর্ণনা দেয়, কিন্তু কাজগুলি উল্লেখযোগ্যভাবে ভিন্ন হয়ে যায় এবং ডব্লিউ কে সি গুথরির মতে, জেনোফোনের বিবরণ সক্রেটিসকে "অসহনীয় ধোঁয়া ও আত্মতুষ্টি" চিত্রিত করে। সিম্পোজিয়াম হল ডিনার-পরবর্তী আলোচনার সময় অন্যান্য বিশিষ্ট এথেনিয়ানদের সাথে সক্রেটিসের একটি কথোপকথন, কিন্তু প্লেটোর সিম্পোজিয়াম থেকে একেবারেই আলাদা: অতিথি তালিকায় কোন ওভারল্যাপ নেই, এবং দেবতাদের বিরুদ্ধে; মূলত, এটি সক্রেটিসের জন্য একটি নতুন ক্ষমা প্রার্থনার জন্য একত্রিত বিভিন্ন গল্পের একটি সংগ্রহ।
প্লেটোর সক্রেটিসের প্রতিনিধিত্ব সহজবোধ্য নয়। প্লেটো সক্রেটিসের একজন ছাত্র ছিলেন এবং পাঁচ দশক ধরে তাকে ছাড়িয়ে গেছেন। সক্রেটিসের গুণাবলী উপস্থাপনে প্লেটো কতটা বিশ্বস্ত তা বিতর্কের বিষয়; তিনি সক্রেটিসের নিজস্ব মতামত ব্যতীত অন্য কোন মতের প্রতিনিধিত্ব করেননি এমন দৃষ্টিভঙ্গি অনেক সমসাময়িক পণ্ডিতদের দ্বারা শেয়ার করা হয়নি। এই সন্দেহের চালক হল সক্রেটিসের চরিত্রের অসঙ্গতি যা তিনি উপস্থাপন করেছেন। এই অসামঞ্জস্যতার একটি সাধারণ ব্যাখ্যা হল যে প্লেটো প্রাথমিকভাবে ঐতিহাসিক সক্রেটিসকে সঠিকভাবে উপস্থাপন করার চেষ্টা করেছিলেন, পরে তার লেখায় তিনি সক্রেটিসের কথায় তার নিজস্ব মতামত সন্নিবেশিত করতে পেরে খুশি ছিলেন। এই বোঝাপড়ার অধীনে, প্লেটোর আগের রচনাগুলির সক্রেটিক সক্রেটিস এবং প্লেটোর পরবর্তী লেখাগুলির প্লেটোনিক সক্রেটিসগুলির মধ্যে একটি পার্থক্য রয়েছে, যদিও উভয়ের মধ্যে সীমানাটি অস্পষ্ট বলে মনে হয়।
জেনোফোন এবং প্লেটোর বিবরণ ব্যক্তি হিসাবে সক্রেটিসের উপস্থাপনায় ভিন্ন। জেনোফোনের সক্রেটিস প্লেটোর চেয়ে নিস্তেজ, কম হাস্যকর এবং কম বিদ্রুপাত্মক। জেনোফোনের সক্রেটিসেরও দার্শনিক বৈশিষ্ট্যের অভাব রয়েছে- প্লেটোর সক্রেটিসের অজ্ঞতা, সক্রেটিক পদ্ধতি বা এলেঞ্চাস- এবং মনে করেন এনক্রেটিয়া (আত্ম-নিয়ন্ত্রণ) গুরুত্বপূর্ণ গুরুত্ব, যা প্লেটোর সক্রেটিসের ক্ষেত্রে নয়। মূলত, ঐতিহাসিক সক্রেটিসকে পুনর্গঠন করতে আমাদের সাহায্য করতে পারে না এমনকি তাদের বর্ণনাগুলি ওভারল্যাপ করার ক্ষেত্রেও, কারণ লেখকরা একে অপরের বিবরণকে প্রভাবিত করতে পারেন।
অ্যারিস্টোফেনস এবং অন্যান্য উৎস
অ্যারিস্টোফেনেস সহ অ্যাথেনিয়ান কমেডির লেখকরাও সক্রেটিস সম্পর্কে মন্তব্য করেছিলেন। সক্রেটিসকে নিয়ে অ্যারিস্টোফেনেসের সবচেয়ে গুরুত্বপূর্ণ কমেডি হল দ্য ক্লাউডস, যেখানে সক্রেটিস একটি কেন্দ্রীয় চরিত্র। এই নাটকে, অ্যারিস্টোফেনেস সক্রেটিসের একটি ব্যঙ্গচিত্র উপস্থাপন করেন যা সফিজমের দিকে ঝুঁকে পড়ে,[23] সক্রেটিসকে একজন অযৌক্তিক নাস্তিক বলে উপহাস করে। সক্রেটিস ইন ক্লাউডস প্রাকৃতিক দর্শনে আগ্রহী, যা প্লেটোর ফায়েডোতে তাকে চিত্রিত করেছে। কি নিশ্চিত যে ৪৫ বছর বয়সে, সক্রেটিস ইতিমধ্যেই একজন দার্শনিক হিসাবে এথেনিয়ানদের আগ্রহকে ধরে ফেলেছিলেন। ঐতিহাসিক সক্রেটিসের পুনর্গঠনে অ্যারিস্টোফেনেসের কাজ কার্যকর কিনা তা স্পষ্ট নয়।
অন্যান্য প্রাচীন লেখক যারা সক্রেটিস সম্পর্কে লিখেছেন তারা হলেন স্ফেটাস, অ্যান্টিসথেনিস, অ্যারিস্টিপাস, ব্রাইসন, সেবেস, ক্রিটো, ইউক্লিড অফ মেগার, ফেডো এবং অ্যারিস্টটল, যাদের সকলেই সক্রেটিসের মৃত্যুর পরে লিখেছিলেন। অ্যারিস্টটল সক্রেটিসের সমসাময়িক ছিলেন না;  তিনি প্লেটোর অধীনে বিশ বছর অধ্যয়ন করেন।  অ্যারিস্টটল জেনোফোন এবং প্লেটোর পক্ষপাতিত্ব ছাড়াই সক্রেটিসের সাথে আচরণ করেন, যার সক্রেটিসের সাথে মানসিক বন্ধন ছিল এবং তিনি একজন দার্শনিক হিসাবে সক্রেটিসের মতবাদগুলি যাচাই করেন।  অ্যারিস্টটল সক্রেটিসের বিভিন্ন লিখিত ও অলিখিত গল্পের সাথে পরিচিত ছিলেন।  সক্রেটিসকে বোঝার ক্ষেত্রে তার ভূমিকা সীমিত।  তিনি সক্রেটিসের উপর ব্যাপকভাবে লেখেন না;  এবং, যখন তিনি করেন, তিনি প্রধানত প্লেটোর প্রথম দিকের সংলাপগুলি নিয়েই ব্যস্ত থাকেন৷[31]  দর্শনের ইতিহাসে তার নির্ভরযোগ্যতা নিয়েও সাধারণ সন্দেহ রয়েছে।  তবুও, সক্রেটিসকে বোঝার জন্য তার সাক্ষ্য গুরুত্বপূর্ণ।
সক্রেটিক সমস্যা "দার্শনিক হিসাবে সক্রেটিস এর মূল্য" (১৮১৮) শিরোনামের একটি মূল রচনায়, দার্শনিক ফ্রেডরিখ শ্লেইরমাচার জেনোফোনের বিবরণ আক্রমণ করেছিলেন; তার আক্রমণ ব্যাপকভাবে গৃহীত হয় এবং সক্রেটিক সমস্যার জন্ম দেয়।  শ্লেইরমাচার জেনোফোনের সমালোচনা করেছিলেন সক্রেটিসের নির্বোধ উপস্থাপনার জন্য।  জেনোফন একজন সৈনিক ছিলেন, শ্লেইরমাকার যুক্তি দিয়েছিলেন, এবং তাই সক্রেটিক ধারণাগুলিকে প্রকাশ করার জন্য তাকে ভালভাবে স্থাপন করা হয়নি।  তদুপরি, জেনোফোন তার প্রাক্তন বন্ধু এবং শিক্ষকের চিত্রণে পক্ষপাতদুষ্ট ছিলেন: তিনি বিশ্বাস করতেন সক্রেটিসকে এথেন্সের দ্বারা অন্যায়ভাবে আচরণ করা হয়েছিল, এবং একটি নিরপেক্ষ বিবরণ দেওয়ার পরিবর্তে তার দৃষ্টিভঙ্গি প্রমাণ করার চেষ্টা করেছিলেন।  শ্লেইরমাকার বলেন, ফলাফল হল যে জেনোফন সক্রেটিসকে একজন অনুপ্রেরণাদায়ক দার্শনিক হিসাবে চিত্রিত করেছিলেন।  ২০ শতকের গোড়ার দিকে, জেনোফোনের অ্যাকাউন্ট মূলত প্রত্যাখ্যান করা হয়েছিল।
দার্শনিক কার্ল জোয়েল, অ্যারিস্টটলের লোগো সোক্র্যাটিকোসের ব্যাখ্যার উপর ভিত্তি করে তার যুক্তি তুলে ধরেন যে সক্রেটিক সংলাপগুলি বেশিরভাগই কাল্পনিক: জোয়েলের মতে, সংলাপের লেখকরা সংলাপের কিছু সক্রেটিক বৈশিষ্ট্যের অনুকরণ করছিলেন। ২০ শতকের মাঝামাঝি সময়ে, জোয়েলের যুক্তির ভিত্তিতে ওলোফ গিগন এবং ইউজিন ডুপ্রেলের মতো দার্শনিকরা প্রস্তাব করেছিলেন যে সক্রেটিসের অধ্যয়ন একটি ঐতিহাসিক সক্রেটিসকে পুনর্গঠনের লক্ষ্য না করে তার চরিত্র এবং বিশ্বাসের বিভিন্ন সংস্করণের উপর ফোকাস করা উচিত।[38] পরে, প্রাচীন দর্শনের পণ্ডিত গ্রেগরি ভ্লাস্টোস পরামর্শ দেন যে প্লেটোর প্রথম দিকের সক্রেটিক কথোপকথনগুলি তার পরবর্তী লেখাগুলির চেয়ে ঐতিহাসিক সক্রেটিসের পক্ষে অন্যান্য প্রমাণের সাথে বেশি সামঞ্জস্যপূর্ণ ছিল, একটি যুক্তি যা সক্রেটিসের নিজস্ব বিবর্তিত চিত্রণে প্লেটোর অসঙ্গতির উপর ভিত্তি করে।  প্লেটোর সাথে সম্মত হওয়া ছাড়া ভ্লাস্টোস জেনোফোনের অ্যাকাউন্টকে সম্পূর্ণরূপে উপেক্ষা করেছিলেন।  অতি সম্প্রতি, চার্লস এইচ কান অমীমাংসিত সক্রেটিক সমস্যার উপর সংশয়বাদী অবস্থানকে শক্তিশালী করেছেন, পরামর্শ দিয়েছেন যে শুধুমাত্র প্লেটোর ক্ষমা প্রার্থনার কোনো ঐতিহাসিক তাৎপর্য রয়েছে।
জীবনী
সক্রেটিস ৪৭০ বা ৪৬৯ খ্রিস্টপূর্বাব্দে অ্যালোপেসের অ্যাথেনিয়ান ডেমে যথাক্রমে সোফ্রোনিস্কাস এবং ফেনারেতে, একজন পাথরকর্মী এবং একজন ধাত্রী হিসাবে জন্মগ্রহণ করেছিলেন; অতএব, তিনি একজন এথেনীয় নাগরিক ছিলেন, তুলনামূলকভাবে সমৃদ্ধ এথেনিয়ানদের কাছে জন্মগ্রহণ করেছিলেন।  তিনি তার পিতার আত্মীয়দের কাছাকাছি থাকতেন এবং উত্তরাধিকারসূত্রে, প্রথা অনুযায়ী, তার পিতার সম্পত্তির অংশ, আর্থিক উদ্বেগমুক্ত একটি জীবন রক্ষা করেছিলেন।  তার শিক্ষা এথেন্সের আইন ও রীতিনীতি অনুসরণ করে।  তিনি পড়া এবং লেখার মৌলিক দক্ষতা শিখেছিলেন এবং বেশিরভাগ ধনী এথেনিয়ানদের মতো, জিমন্যাস্টিকস, কবিতা এবং সঙ্গীতের মতো অন্যান্য বিভিন্ন ক্ষেত্রে অতিরিক্ত পাঠ পেয়েছিলেন।  তিনি দুবার বিয়ে করেছিলেন (যা প্রথম এসেছে তা স্পষ্ট নয়): জ্যানথিপের সাথে তার বিয়ে হয়েছিল যখন সক্রেটিসের বয়স পঞ্চাশে, এবং আরেকটি বিয়ে হয়েছিল অ্যারিস্টিডেসের কন্যার সাথে, একজন এথেনীয় রাষ্ট্রনায়ক। এখানে এক্সাথিপির সঙ্গে তার তিনটি পুত্র ছিল. প্লেটোর মতে সক্রেটিস পেলোপনেশিয়ান যুদ্ধের সময় তার সামরিক সেবা সম্পন্ন করেন এবং তিনটি অভিযানে নিজেকে আলাদা করেন। আরেকটি ঘটনা যা আইনের প্রতি সক্রেটিসের শ্রদ্ধাকে প্রতিফলিত করে তা হল লিওন দ্য সালামিনিয়ানের গ্রেফতার। প্লেটো যেমন তার ক্ষমাপ্রার্থীতে বর্ণনা করেছেন, সক্রেটিস এবং অন্য চারজনকে থলোসের কাছে তলব করা হয়েছিল এবং ত্রিশ অত্যাচারীদের (যা 404 খ্রিস্টপূর্বাব্দে শাসন শুরু করেছিল) প্রতিনিধিদের দ্বারা লিওনকে মৃত্যুদণ্ড কার্যকর করার জন্য গ্রেপ্তার করার জন্য বলা হয়েছিল।  আবার সক্রেটিসই একমাত্র বিরত ছিলেন, তিনি যাকে অপরাধ বলে মনে করেন তাতে অংশ নেওয়ার পরিবর্তে অত্যাচারীদের ক্রোধ এবং প্রতিশোধের ঝুঁকি নেওয়া বেছে নিয়েছিলেন। সক্রেটিস এথেনীয় জনসাধারণের এবং বিশেষ করে এথেনীয় যুবকদের কাছ থেকে প্রচুর আগ্রহ আকর্ষণ করেছিলেন। তিনি কুখ্যাতভাবে কুৎসিত ছিলেন, তার একটি চ্যাপ্টা নাক, চোখ বুলিয়ে যাওয়া এবং একটি বড় পেট ছিল;  তার বন্ধুরা তার চেহারা নিয়ে মজা করে।  সক্রেটিস তার নিজের চেহারা এবং ব্যক্তিগত আরাম সহ বস্তুগত আনন্দের প্রতি উদাসীন ছিলেন।  তিনি ব্যক্তিগত স্বাস্থ্যবিধি অবহেলা করতেন, খুব কমই স্নান করতেন, খালি পায়ে হাঁটতেন, এবং শুধুমাত্র একটি ন্যাকড়াযুক্ত কোটের মালিক ছিলেন।  তিনি তার খাওয়া, মদ্যপান, এবং যৌনতা সংযত করেছিলেন, যদিও তিনি সম্পূর্ণ বিরত থাকার অভ্যাস করেননি।  যদিও সক্রেটিস তারুণ্যের প্রতি আকৃষ্ট ছিলেন, যেমনটি প্রাচীন গ্রীসে সাধারণ এবং গৃহীত ছিল, তিনি যুবকদের প্রতি তার আবেগকে প্রতিরোধ করেছিলেন কারণ প্লেটো বর্ণনা করেছেন, তিনি তাদের আত্মাকে শিক্ষিত করতে আরও আগ্রহী ছিলেন।  সক্রেটিস তার শিষ্যদের কাছ থেকে যৌনতা কামনা করেননি, যেমনটি প্রায়শই এথেন্সে বয়স্ক এবং কম বয়সী পুরুষদের মধ্যে ছিল।  রাজনৈতিকভাবে, তিনি এথেন্সের গণতন্ত্রী এবং অলিগার্চদের মধ্যে প্রতিদ্বন্দ্বিতায় পক্ষ নেননি;  তিনি উভয়ের সমালোচনা করেন।  অ্যাপোলজি, ক্রিটো, ফেডো এবং সিম্পোজিয়ামে প্রদর্শিত সক্রেটিসের চরিত্রটি অন্যান্য উত্সের সাথে একমত হয় যা প্লেটোর সক্রেটিসকে বাস্তব সক্রেটিসের প্রতিনিধি হিসাবে চিত্রিত করার আস্থা দেয়।
সক্রেটিস ৩৯৯ খ্রিস্টপূর্বাব্দে এথেন্সে অশুভতা এবং তরুণদের দুর্নীতির বিচারের পর মারা যান যা মাত্র একদিনের জন্য স্থায়ী হয়েছিল। তিনি তার শেষ দিনটি কারাগারে বন্ধু এবং অনুসারীদের মধ্যে কাটিয়েছেন যারা তাকে পালানোর পথ প্রস্তাব করেছিলেন, যা তিনি প্রত্যাখ্যান করেছিলেন।  পরের দিন সকালে তার সাজা অনুসারে হেমলক বিষ পান করে তিনি মারা যান।  তিনি কখনোই এথেন্স ছেড়ে যাননি, শুধুমাত্র সামরিক অভিযানের সময় যা তিনি অংশগ্রহণ করেছিলেন।
বিচার ও মৃত্যু
right|thumb|300px|দ্য ডেথ অফ সক্রেটিস, [[১৭৮৭ খ্রিস্টাব্দে জ্যাক লুই ডেভিড কর্তৃক অঙ্কিত চিত্র]]
এথেনীয় সাম্রাজ্যের সর্বোচ্চ ক্ষমতার যুগ থেকে পেলোপনেশীয় যুদ্ধে স্পার্টা ও তার মিত্রবাহিনীর কাছে হেরে যাওয়া পর্যন্ত পুরো সময়টাই সক্রেটিস বেঁচে ছিলেন। পরাজয়ের গ্লানি ভুলে এথেন্স যখন পুনরায় স্থিত হওয়ার চেষ্টা করছিল তখনই সেখানকার জনগণ একটি কর্মক্ষম সরকার পদ্ধতি হিসেবে গণতন্ত্রের সঠিকত্ব নিয়ে প্রশ্ন তোলা শুরু করেছিল। সক্রেটিসও গণতন্ত্রের একজন সমালোচক হিসেবে আত্মপ্রকাশ করেন। তাই অনেকে সক্রেটিসের বিচার ও মৃত্যুটিকে রাজনৈতিক উদ্দেশ্যপ্রণোদিত বলে ব্যাখ্যা করেছেন।
এথেনীয় সরকার সক্রেটিসকে এমন দোষে দোষী বলে সাব্যস্ত করেছিল যাতে তাঁর মৃত্যুদণ্ড প্রদান করা হতে পারে। কিন্তু তাঁর গুণাবলি ও সত্যের প্রতি অটল মনোভাব সত্যিকার অর্থেই তৎকালীন সরকারি নীতি ও সমাজের সঙ্গে সংঘর্ষ সৃষ্টিতে সমর্থ হয়েছিল। এ প্রসঙ্গে থুসিডাইডিস বলেছেন: "এক কথায় তার উদ্দেশ্যে হাততালি দেয়া যেতে পারে যে, প্রথমবারের মতো কোনো একটি অনৈতিক আইন প্রণয়ন করেছে এবং যে অন্য এমন একজনকে কোনো একটি অপরাধ করতে উৎসাহিত করে যে, অপরাধের চিন্তা সে নিজেই কখনো করেনি।" সক্রেটিস সরাসরি বা অন্য কোনোভাবে বিভিন্ন সময়ে স্পার্টার অনেক নীতির প্রশংসা করেছে যে, স্পার্টা ছিল এথেন্সের ঘোর শত্রু। এসব সত্ত্বেও ঐতিহাসিকভাবে সমাজের চোখে তার সবচেয়ে বড়ো অপরাধ ছিল সামাজিক ও নৈতিক ক্ষেত্রসমূহ নিয়ে তীব্র সমালোচনা। প্লেটোর মতে সক্রেটিস সরকারের জন্য একটি বিষফোঁড়ার কাজ করেছিলেন যার মূলে ছিল বিচার ব্যবস্থার প্রতিষ্ঠা ও ভালোর উদ্দেশ্য নিয়ে সমালোচনা। এথেনীয়দের সুবিচারের প্রতি নিষ্ঠা বাড়ানোর চেষ্টাকেই তাঁর শাস্তির কারণ হিসেবে চিহ্নিত করা যেতে পারে।
প্লেটোর অ্যাপোলজি গ্রন্থের ভাষ্যমতে, সক্রেটিসের বন্ধু চেরিফোন একদিন ডেলফির ওরাক্‌লের কাছে গিয়ে প্রশ্নে করে যে, সক্রেটিসের চেয়ে প্রাজ্ঞ কেউ আছে কী-না। উত্তরে ওরাক্‌ল জানায় সক্রেটিসের চেয়ে প্রাজ্ঞ কেউ নেই। এর পর থেকেই সক্রেটিসকে সমাজের চোখে একজন রাষ্ট্রীয় অপরাধী ও সরকারের জন্য বিষফোঁড়া হিসেবে দেখা হতে থাকে। সক্রেটিস বিশ্বাস করতেন ওরাক্‌লের কথাটি ছিল নিছক হেঁয়ালি। কারণ ওরাক্‌ল কখনো কোনো নির্দিষ্ট ব্যক্তিকে জ্ঞান অর্জনের কারণে প্রশংসা করেনা। এটি আদৌ হেঁয়ালি ছিল কী-না তা পরীক্ষা করার জন্য সক্রেটিস সাধারণ এথেনীয়রা যে লোকদের জ্ঞানী বিবেচনা করত তাদের কাছে গিয়ে কিছু প্রশ্ন করতে শুরু করেন। তিনি এথেন্সের মানুষদেরকে উত্তম, সৌন্দর্য এবং গুণ নিয়ে প্রশ্ন করেছিলেন। উত্তর শুনে তিনি বুঝতে পারেন এদের কেউই এই প্রশ্নগুলোর উত্তর জানেনা কিন্তু মনে করে যে তারা সব জানে। এ থেকে তিনি সিদ্ধান্তে উপনীত হন এই দৃষ্টিভঙ্গিতে সক্রেটিস সবচেয়ে প্রাজ্ঞ ও জ্ঞানী যে, সে যা জানে না তা জানে বলে কখনো মনে করেনা। তার এ ধরনের হেঁয়ালিসূচক প্রজ্ঞা ও জ্ঞান তখনকার স্বনামধন্য এথেনীয়দের বিব্রত অবস্থার মধ্যে ফেলে দেয়। সক্রেটিসের সামনে গেলে তাদের মুখ শুকিয়ে যেতে শুরু করে। কারণ তারা কোনো প্রশ্নের সদুত্তর দিতে পারতনা। এ থেকেই সবাই তাঁর বিরোধিতা শুরু করে।
এছাড়াও সক্রেটিসকে তরুণ সম্প্রদায়ের মধ্যে চরিত্রহীনতা ও দুর্নীতি প্রবেশ করানোর অভিযোগে অভিযুক্ত করা হয়। সব অভিযোগ বিবেচনায় এনে তাঁকে মৃত্যুদণ্ড প্রদান করা হয়। মৃত্যুর মাধ্যম নির্দিষ্ট হয় হেমলক বিষ পান। প্লেটোর ফিডো গ্রন্থের শেষে সক্রেটিসের মৃত্যুর পর্বের বর্ণনা উদ্ধৃত আছে। কারাগার থেকে পালানোর উদ্দেশ্যে সক্রেটিস ক্রিটোর অনুরোধ ফিরিয়ে দেন। বিষ পানের পর সক্রেটিসকে হাঁটতে আদেশ করা হয় যতক্ষণ না তাঁর পদযুগল ভারী মনে হয়। শুয়ে পড়ার পর যে লোকটি সক্রেটিসের হাতে বিষ তুলে দিয়েছিল সে তাঁর পায়ের পাতায় চিমটি কাটে। সক্রেটিস সে চিমটি অনুভব করতে পারেননি। তার দেহ বেয়ে অবশতা নেমে আসে। হৃদযন্ত্রের ক্রিয়া বন্ধ হয়ে যায়। মৃত্যুর পূর্বে তার বলা শেষ বাক্য ছিল: "ক্রিটো, অ্যাসক্লেপিয়াস আমাদের কাছে একটি মোরগ পায়, তার ঋণ পরিশোধ করতে ভুলোনা যেন।" অ্যাসক্লেপিয়াস হচ্ছে গ্রিকদের আরোগ্য লাভের দেবতা। সক্রেটিসের শেষ কথা থেকে বোঝা যায়, তিনি বোঝাতে চেয়েছিলেন মৃত্যু হল আরোগ্য এবং দেহ থেকে আত্মার মুক্তি। রোমান দার্শনিক সেনেকা তাঁর মৃত্যুর সময় সক্রেটিসের নকল করার চেষ্টা করেছিলেন। সেনেকাও সম্রাট নিরোর আদেশে আত্মহত্যা করতে বাধ্য হয়েছিলেন।
দার্শনিক পদ্ধতি
সক্রেটিসের পদ্ধতি
সক্রেটিস দার্শনিক জেনোর মত দ্বান্দ্বিক পদ্ধতিতে বিশ্বাসী ছিলেন। এই পদ্ধতিতে প্রথমে প্রতিপক্ষের মত স্বীকার করে নেওয়া হয়, কিন্তু এর পর যুক্তির মাধ্যমে সেই মতকে খণ্ডন করা হয়। এই পদ্ধতির একটি প্রধান বাহন হল প্রশ্ন-উত্তর। সক্রেটিস প্রশ্নোত্তরের মাধ্যমেই দার্শনিক আলোচনা চালিয়ে যেতেন। প্রথমে প্রতিপক্ষের জন্য যুক্তির ফাঁদ পাততেন এবং একের পর এক প্রশ্ন করতে থাকতেন। যতক্ষণ না প্রতিপক্ষ পরাজিত হয়ে নিজের ভুল স্বীকার করে নেয় ততক্ষণ প্রশ্ন চলতেই থাকত। সক্রেটিসের এই পদ্ধতির অপর নাম সক্রেটিসের শ্লেষ (Socratic irony)। সংজ্ঞার সক্রেটিক অগ্রাধিকার সক্রেটিস সংজ্ঞার অনুসন্ধানকে অগ্রাধিকার দিয়ে তার আলোচনা শুরু করেন। বেশিরভাগ ক্ষেত্রেই, সক্রেটিস একটি বিষয়ের একজন বিশেষজ্ঞের সাথে একটি সংজ্ঞা খোঁজার মাধ্যমে তার বক্তৃতা শুরু করেন - উদাহরণস্বরূপ, পুণ্য, মঙ্গল, ন্যায়বিচার বা সাহস কী তা জিজ্ঞাসা করে।  একটি সংজ্ঞা প্রতিষ্ঠার জন্য, সক্রেটিস প্রথমে একটি গুণের স্পষ্ট উদাহরণ সংগ্রহ করেন এবং তারপরে তাদের মধ্যে কী মিল ছিল তা প্রতিষ্ঠা করার চেষ্টা করেন।  গুথরির মতে, সক্রেটিস এমন এক যুগে বাস করতেন যখন সোফিস্টরা বিভিন্ন গুণের অর্থকে চ্যালেঞ্জ করেছিল, তাদের পদার্থ নিয়ে প্রশ্ন করেছিল;  একটি সংজ্ঞার জন্য সক্রেটিসের অনুসন্ধান ছিল তাদের আমূল সংশয়বাদ থেকে বায়ুমণ্ডল পরিষ্কার করার একটি প্রচেষ্টা। কিছু পণ্ডিত যুক্তি দিয়েছেন যে সক্রেটিস একটি নীতি হিসাবে সংজ্ঞার অগ্রাধিকারকে সমর্থন করেন না, কারণ তারা এমন ক্ষেত্রে চিহ্নিত করেছেন যেখানে তিনি তা করেন না।[93] কেউ কেউ যুক্তি দিয়েছেন যে সংজ্ঞার এই অগ্রাধিকারটি সক্রেটিসের পরিবর্তে প্লেটো থেকে এসেছে।  দার্শনিক পিটার গেচ, স্বীকার করেছেন যে সক্রেটিস সংজ্ঞার অগ্রাধিকারকে সমর্থন করেছেন, কৌশলটিকে ভুল বলে মনে করেন।  Α Geach-এর মতে, কেউ একটি প্রস্তাব জানতে পারে এমনকি যদি কেউ সেই শর্তগুলিকে সংজ্ঞায়িত করতে না পারে যেখানে প্রস্তাবটি বলা হয়েছে৷
সক্রেটিক অজ্ঞতা ডেলফির অ্যাপোলো মন্দিরের ধ্বংসাবশেষ, যেখানে পিথিয়া ছিল। ডেলফিক অ্যাফোরিজম সক্রেটিসের কাছে নিজেকে জানুন গুরুত্বপূর্ণ ছিল, যা প্লেটোর অনেক সক্রেটিক সংলাপে, বিশেষ করে ক্ষমাপ্রার্থীতে স্পষ্ট। প্লেটোর সক্রেটিস প্রায়ই দাবি করেন যে তিনি তার নিজের জ্ঞানের অভাব সম্পর্কে সচেতন, বিশেষ করে যখন নৈতিক ধারণা যেমন আরেটে (অর্থাৎ, ভালতা, সাহস) নিয়ে আলোচনা করেন কারণ তিনি এই ধরনের ধারণার প্রকৃতি জানেন না। [97] উদাহরণস্বরূপ, তার বিচারের সময়, তার জীবন ঝুঁকির মধ্যে দিয়ে, সক্রেটিস বলেছেন: "আমি ভেবেছিলাম ইভেনস একজন সুখী মানুষ, যদি সে সত্যিই এই শিল্পের অধিকারী হয় (টেকনে), এবং এত মাঝারি পারিশ্রমিকে শেখায়। অবশ্যই আমি গর্ব করব এবং নিজেকে প্রিপেইন করব যদি  আমি এই জিনিসগুলি (এপিস্তামাই) জানতাম, কিন্তু ভদ্রলোক, আমি সেগুলি (এপিস্তামাই) জানি না।"[98]  প্লেটোর কিছু কথোপকথনে, সক্রেটিস নিজেকে কিছু জ্ঞানের সাথে কৃতিত্ব দিয়েছেন বলে মনে হয়, এবং এমনকি এমন একজন ব্যক্তির পক্ষে দৃঢ়ভাবে মতপ্রকাশিত বলে মনে হতে পারে যে তার নিজের অজ্ঞতা স্বীকার করে।[99]
সক্রেটিক অসামঞ্জস্যতার বিভিন্ন ব্যাখ্যা রয়েছে (যা ছাড়া সক্রেটিস কেবল অসামঞ্জস্যপূর্ণ হচ্ছেন) [100] একটি ব্যাখ্যা হল যে সক্রেটিস শিক্ষাগত উদ্দেশ্যে বিদ্রূপাত্মক বা বিনয়ী হচ্ছেন: তিনি তার দার্শনিক প্রশ্নের একটি প্রিফিক্সড উত্তরের জন্য তাকে গাইড করার পরিবর্তে তার কথোপকথককে নিজের জন্য চিন্তা করতে দিতে চান।  আরেকটি ব্যাখ্যা হল যে সক্রেটিস "জ্ঞান" এর অর্থের বিভিন্ন ব্যাখ্যা ধারণ করেছেন।  জ্ঞান, তার জন্য, একটি নৈতিক বিষয়ের পদ্ধতিগত বোঝার অর্থ হতে পারে, যার উপর সক্রেটিস দৃঢ়ভাবে কোনো ধরনের প্রভুত্ব প্রত্যাখ্যান করেন;  অথবা নিম্ন-স্তরের জ্ঞানকে উল্লেখ করতে পারে, যা সক্রেটিস স্বীকার করতে পারে যে তার অধিকার রয়েছে।  যাই হোক না কেন, সক্রেটিস স্বীকার করেছেন যে নিজের জ্ঞানের অভাব স্বীকার করা প্রজ্ঞার দিকে প্রথম পদক্ষেপ।
সক্রেটিক বিড়ম্বনা একটি বিস্তৃত অনুমান রয়েছে যে সক্রেটিস একজন লৌহবাদী ছিলেন, বেশিরভাগ প্লেটো এবং অ্যারিস্টটল দ্বারা সক্রেটিসের বর্ণনার উপর ভিত্তি করে। সক্রেটিসের বিড়ম্বনা এত সূক্ষ্ম এবং সামান্য হাস্যকর যে এটি পাঠককে প্রায়ই ভাবতে থাকে যে সক্রেটিস ইচ্ছাকৃত শ্লেষ করছেন কিনা।  প্লেটোর ইউথিফ্রো সক্রেটিক বিড়ম্বনায় ভরা।  গল্পটি শুরু হয় যখন সক্রেটিস ইউথিফ্রোর সাথে দেখা করেন, একজন ব্যক্তি যিনি তার নিজের পিতাকে হত্যার জন্য অভিযুক্ত করেছিলেন।  সক্রেটিস যখন প্রথম গল্পের বিশদটি শুনেন, তখন তিনি মন্তব্য করেন, "এটি নয়, আমার মনে হয়, কোন এলোমেলো ব্যক্তি যে এটি [একজনের পিতার বিচার] সঠিকভাবে করতে পারে, তবে অবশ্যই একজন যিনি ইতিমধ্যেই জ্ঞানে অনেক এগিয়ে গেছেন"।  যখন ইউথিফ্রো তার দেবত্ব বোঝার বিষয়ে গর্ব করেন, তখন সক্রেটিস উত্তর দেন যে "আমি আপনার ছাত্র হওয়া সবচেয়ে গুরুত্বপূর্ণ"।  সক্রেটিসকে সাধারণত বিদ্রূপাত্মক হিসাবে দেখা হয় যখন প্রশংসা করার জন্য বা তার কথোপকথনকে সম্বোধন করার সময়।
কেন সক্রেটিস বিদ্রুপ ব্যবহার করেন তা নিয়ে পণ্ডিতরা বিভক্ত। হেলেনিস্টিক সময়কাল থেকে উন্নত একটি মতামত অনুসারে, সক্রেটিক বিড়ম্বনা হল দর্শকদের মনোযোগ আকর্ষণ করার একটি কৌতুকপূর্ণ উপায়।  চিন্তার আরেকটি লাইন ধরে রাখে যে সক্রেটিস তার দার্শনিক বার্তাকে বিদ্রুপের সাথে লুকিয়ে রেখেছেন, এটি কেবল তাদের কাছেই অ্যাক্সেসযোগ্য করে তোলে যারা তার বক্তব্যের অংশগুলিকে আলাদা করতে পারে যা বিদ্রূপাত্মক সেগুলি থেকে যা নয়।  গ্রেগরি ভ্লাস্টোস সক্রেটিসের বিড়ম্বনার আরও জটিল প্যাটার্ন চিহ্নিত করেছেন।  ভ্লাস্টোসের দৃষ্টিভঙ্গিতে, সক্রেটিসের কথার দ্বৈত অর্থ রয়েছে, উভয়ই বিদ্রূপাত্মক এবং নয়।  একটি উদাহরণ হল যখন সে জ্ঞান থাকাকে অস্বীকার করে।  ভ্লাস্টোস পরামর্শ দেন যে সক্রেটিস বিদ্রূপাত্মক আচরণ করছেন যখন তিনি বলেছেন যে তার কোন জ্ঞান নেই (যেখানে "জ্ঞান" অর্থ জ্ঞানের নিম্ন রূপ);  অন্যদিকে, "জ্ঞান" এর আরেকটি অর্থ অনুসারে, সক্রেটিস যখন বলেন যে তার নৈতিক বিষয়ে কোন জ্ঞান নেই তখন তিনি গুরুতর।  এই মতামত অন্যান্য অনেক পণ্ডিত দ্বারা ভাগ করা হয় না।
সক্রেটিক ইউডাইমনিজম এবং বুদ্ধিবৃত্তিকতা সক্রেটিসের জন্য, ইউডাইমোনিয়ার সাধনা প্রত্যক্ষ বা পরোক্ষভাবে সমস্ত মানুষের কর্মকে অনুপ্রাণিত করে। সক্রেটিসের দৃষ্টিতে সদগুণ এবং জ্ঞান ইউডাইমোনিয়ার সাথে যুক্ত, কিন্তু তিনি তাদের কতটা ঘনিষ্ঠভাবে সংযুক্ত মনে করেছিলেন তা নিয়ে এখনও বিতর্ক রয়েছে।  কেউ কেউ যুক্তি দেন যে সক্রেটিস মনে করতেন যে পুণ্য এবং ইউডাইমোনিয়া অভিন্ন।  অন্য একটি মতানুসারে, সদগুণ ইউডাইমোনিয়ার একটি উপায় হিসেবে কাজ করে (যথাক্রমে "অভিন্ন" এবং "পর্যাপ্ততা" থিসিস)।  বিতর্কের আরেকটি বিষয় হল, সক্রেটিসের মতে, মানুষ প্রকৃতপক্ষে যা ভালো তা-ই চায় বা, বরং, তারা যা ভালো বলে মনে করে তা চায় কিনা।
নৈতিক বুদ্ধিবৃত্তিকতা বলতে সক্রেটিস জ্ঞানের ক্ষেত্রে বিশিষ্ট ভূমিকাকে বোঝায়। তিনি বিশ্বাস করতেন যে সমস্ত গুণাবলী জ্ঞানের উপর ভিত্তি করে (তাই সক্রেটিসকে একজন গুণী বুদ্ধিজীবী হিসাবে চিহ্নিত করা হয়)।  তিনি আরও বিশ্বাস করতেন যে মানুষ যা ইচ্ছা করে তা বোঝার জন্য জ্ঞানীয় শক্তি দ্বারা পরিচালিত হয়, যখন আবেগের ভূমিকা হ্রাস করে (একটি দৃষ্টিভঙ্গি যাকে উদ্দেশ্যমূলক বুদ্ধিবৃত্তি বলে)।  প্লেটোর প্রোটাগোরাসে (345c4–e6), সক্রেটিস ইঙ্গিত করেছেন যে "কেউ স্বেচ্ছায় ভুল করে না", যা সক্রেটিক সদগুণ বুদ্ধিবৃত্তির বৈশিষ্ট্য হয়ে উঠেছে। [114]  সক্রেটিক নৈতিক দর্শনে, বুদ্ধিকে অগ্রাধিকার দেওয়া হয় একটি ভাল জীবনযাপনের উপায় হিসাবে;  সক্রেটিস অযৌক্তিক বিশ্বাস বা আবেগ deemphasises. [115] প্লেটোর কথোপকথন যা সক্রেটিসের বুদ্ধিবৃত্তিক প্রেরণাবাদকে সমর্থন করে—যেমন এই থিসিসটির নামকরণ করা হয়েছে—প্রধানত গর্গিয়াস (467c–8e, যেখানে সক্রেটিস একজন অত্যাচারীর ক্রিয়াকলাপ নিয়ে আলোচনা করেছেন যা তার উপকারে আসে না) এবং মেনো (77d–8b, যেখানে সক্রেটিস মেনোকে ব্যাখ্যা করেন তার  দৃষ্টিভঙ্গি যে কেউ খারাপ জিনিস চায় না, যদি না তারা প্রথম স্থানে ভাল এবং মন্দ কি জানেন না) [116]  পণ্ডিতরা সক্রেটিসের দৃষ্টিভঙ্গি দেখে বিস্মিত হয়েছেন যে আক্রাসিয়া (কারুর অযৌক্তিক আবেগের কারণে, কারও জ্ঞান বা বিশ্বাসের বিপরীতে অভিনয় করা) অসম্ভব।  বেশিরভাগই বিশ্বাস করেন যে সক্রেটিস অযৌক্তিক আকাঙ্ক্ষার জন্য কোন স্থান ছেড়ে দেননি, যদিও কেউ কেউ দাবি করেন যে সক্রেটিস অযৌক্তিক প্রেরণার অস্তিত্ব স্বীকার করেছেন, কিন্তু অস্বীকার করেছেন যে তারা সিদ্ধান্ত গ্রহণে প্রাথমিক ভূমিকা পালন করে।
ধর্ম প্রাচীন গ্রীসে, সংগঠিত ধর্ম খণ্ডিত ছিল, নির্দিষ্ট দেবতাদের জন্য বেশ কয়েকটি উৎসবে উদযাপন করা হতো, যেমন সিটি ডায়োনিসিয়া বা ঘরোয়া আচার-অনুষ্ঠানে, এবং সেখানে কোনো পবিত্র গ্রন্থ ছিল না। ধর্ম নাগরিকদের দৈনন্দিন জীবনের সাথে মিশে যায়, যারা তাদের ব্যক্তিগত ধর্মীয় দায়িত্ব পালন করে মূলত বিভিন্ন দেবতাকে বলি দিয়ে।  সক্রেটিস একজন ধর্মের চর্চাকারী মানুষ নাকি একজন 'উস্কানিকারী নাস্তিক' ছিলেন তা প্রাচীনকাল থেকেই বিতর্কের বিষয়।  তার বিচারের মধ্যে অশ্লীলতার অভিযোগ রয়েছে, এবং বিতর্ক এখনও থামেনি।[122]
সক্রেটিস বেশিরভাগ আলসিবিয়াডেস, ইউথিফ্রো, এবং অ্যাপোলজিতে দেবত্ব এবং আত্মা নিয়ে আলোচনা করেছেন। অ্যালসিবিয়াডেস সক্রেটিস মানব আত্মাকে দেবত্বের সাথে যুক্ত করেছেন, উপসংহারে বলেছেন "তারপর তার এই অংশটি ঈশ্বরের সাথে সাদৃশ্যপূর্ণ, এবং যে কেউ এটিকে দেখে, এবং যা ঐশ্বরিক তা জানতে পারে, সে এর মাধ্যমে নিজের সম্পর্কে সর্বোত্তম জ্ঞান লাভ করবে।"[124] তার আলোচনা  ধর্মের উপর সবসময় তার যুক্তিবাদের লেন্সের নিচে পড়ে।  সক্রেটিস, ইউথিফ্রোতে, একটি সিদ্ধান্তে পৌঁছান যা তাকে যুগের স্বাভাবিক অনুশীলন থেকে অনেক দূরে নিয়ে যায়: তিনি দেবতাদের উদ্দেশ্যে বলিদানকে অকেজো বলে মনে করেন, বিশেষ করে যখন তারা বিনিময়ে পুরস্কার পাওয়ার আশায় চালিত হয়।  পরিবর্তে তিনি দর্শন এবং জ্ঞানের সাধনাকে দেবতাদের উপাসনা করার প্রধান উপায় হিসাবে ডাকেন।[126]  ধর্মপরায়ণতার ঐতিহ্যগত রূপকে তার প্রত্যাখ্যান, তাদের আত্ম-স্বার্থের সাথে সংযুক্ত করে, ইঙ্গিত করে যে এথেনীয়দের আত্ম-পরীক্ষার মাধ্যমে ধর্মীয় অভিজ্ঞতা অর্জন করা উচিত।
সক্রেটিস যুক্তি দিয়েছিলেন যে দেবতারা সহজাতভাবে জ্ঞানী এবং ন্যায়পরায়ণ ছিলেন, সেই সময়ে প্রচলিত ধর্ম থেকে অনেক দূরে একটি উপলব্ধি। ইউথিফ্রোতে, ইউথিফ্রো দ্বিধা দেখা দেয়।  সক্রেটিস তার কথোপকথককে ধার্মিকতা এবং শক্তিশালী ঈশ্বরের ইচ্ছার মধ্যে সম্পর্ক সম্পর্কে প্রশ্ন করেন: কিছু ভাল কারণ এটি এই ঈশ্বরের ইচ্ছা, নাকি এই ঈশ্বরের ইচ্ছা কারণ এটি ভাল?[129] অন্য কথায়, কি? ধার্মিকতা ভাল অনুসরণ, নাকি ঈশ্বর? সক্রেটিক চিন্তার গতিপথ ঐতিহ্যগত গ্রীক ধর্মতত্ত্বের সাথে বৈপরীত্য, যা লেক্স ট্যালিওনিস (চোখের নীতির জন্য চোখ) গ্রহণ করেছে। সক্রেটিস মনে করতেন যে ধার্মিকতা দেবতাদের থেকে স্বাধীন, এবং দেবতাদের অবশ্যই ধার্মিক হতে হবে।
সক্রেটিস প্লেটোর এপোলজিতে দেবতাদের প্রতি বিশ্বাসের প্রতিশ্রুতি দিয়েছেন, যেখানে তিনি বিচারকদের বলেন যে তিনি তার অভিযুক্তদের চেয়ে বেশি ঈশ্বরকে স্বীকার করেন। প্লেটোর সক্রেটিসের জন্য, দেবতাদের অস্তিত্বকে মঞ্জুর করা হয়;  তার কোনো কথোপকথনে তিনি ঈশ্বরের অস্তিত্ব আছে কিনা তা পরীক্ষা করেননি। [132]  অপোলজিতে, সক্রেটিসকে অজ্ঞেয়বাদী হওয়ার একটি মামলা করা যেতে পারে, মৃত্যুর পরের মহান অজানা সম্পর্কে তার আলোচনার ভিত্তিতে,[133] এবং ফেডোতে (তার শেষ দিনে তার ছাত্রদের সাথে কথোপকথন) সক্রেটিস একটি স্পষ্ট বিশ্বাসের অভিব্যক্তি দেন।  আত্মার অমরত্ব [134]  তিনি ওরাকল, ভবিষ্যদ্বাণী এবং দেবতাদের অন্যান্য বার্তাগুলিতেও বিশ্বাস করতেন।  এই লক্ষণগুলো তাকে নৈতিক বিষয়ে কোনো ইতিবাচক বিশ্বাসের প্রস্তাব দেয়নি;  বরং, তারা প্রতিকূল ভবিষ্যতের ঘটনাগুলির ভবিষ্যদ্বাণী ছিল।
জেনোফোনের মেমোরাবিলিয়ায়, সক্রেটিস সমসাময়িক টেলিলজিক্যাল বুদ্ধিমান-নকশা যুক্তির কাছাকাছি একটি যুক্তি তৈরি করেছেন। তিনি দাবি করেন যে যেহেতু মহাবিশ্বে এমন অনেক বৈশিষ্ট্য রয়েছে যা "পূর্বচিন্তার লক্ষণ" (যেমন, চোখের পাতা) প্রদর্শন করে, একজন ঐশ্বরিক স্রষ্টা অবশ্যই মহাবিশ্ব সৃষ্টি করেছেন। [132]  তারপর তিনি অনুমান করেন যে সৃষ্টিকর্তা সর্বজ্ঞ এবং সর্বশক্তিমান হওয়া উচিত এবং এটি মানবজাতির অগ্রগতির জন্য মহাবিশ্ব সৃষ্টি করেছে, যেহেতু মানুষের স্বাভাবিকভাবেই অনেক ক্ষমতা রয়েছে যা অন্যান্য প্রাণীদের নেই। [136]  কখনও কখনও, সক্রেটিস একক দেবতার কথা বলেন, অন্য সময়ে তিনি বহুবচন "দেবতা" উল্লেখ করেন।  এর অর্থ ব্যাখ্যা করা হয়েছে যে তিনি হয় বিশ্বাস করতেন যে একজন সর্বোচ্চ দেবতা অন্য দেবতাদের আদেশ দিয়েছেন, অথবা বিভিন্ন দেবতা এই একক দেবতার অংশ, বা প্রকাশ।
সক্রেটিসের ধর্মীয় বিশ্বাস যুক্তিবাদের সাথে তার কঠোর আনুগত্যের সাথে কীভাবে সামঞ্জস্যপূর্ণ হতে পারে তা বিভ্রান্তির একটি উৎস। দর্শনের অধ্যাপক মার্ক ম্যাকফেরান পরামর্শ দেন যে সক্রেটিস নিশ্চিতকরণের জন্য ধর্মনিরপেক্ষ যুক্তিবাদের মাধ্যমে প্রতিটি ঐশ্বরিক চিহ্নকে ব্যাখ্যা করেছেন।  প্রাচীন দর্শনের অধ্যাপক A. A. লং পরামর্শ দেন যে সক্রেটিস বিশ্বাস করতেন যে ধর্মীয় এবং যুক্তিবাদী ক্ষেত্রগুলি পৃথক ছিল বলে অনুমান করা অনাক্রম্য।